GiliGold/VAD_KnessetCorpus huggingface dataset:
אורית סטרוק:
אז אחרי שזה התברר ניגשתי לחלק מחברי הנשיאות והערתי את תשומת ליבם לעניין הזה, ולכן ההצעה הדחופה שלי לסדר בפעם הראשונה התקבלה והיא תעלה בעזרת השם היום, הלילה, הערב, הבוקר, נראה מתי נגיע לזה.
אורית סטרוק:
אבל תעלה ההצעה.
מנסור עבאס:
יפה, הינה, תוכנית החומש לערים המעורבות.
אורית סטרוק:
תעלה הצעה לערים המעורבות, כן, תוכנית החומש, בדיוק.
מנסור עבאס:
את צריכה להודות לי על הנושא הזה.
אורית סטרוק:
אז זה דבר ראשון.
מנסור עבאס:
את צריכה להודות לי, אורית, על הנושא הזה.
אורית סטרוק:
אני מודה גם לך, בסדר?
אורית סטרוק:
גם לך.
שלמה קרעי:
רק תשאיר כמה פירורים גם ליהודים בערים המעורבות.
מנסור עבאס:
חס וחלילה.
מנסור עבאס:
קול קורא הראשון שכבר יצא ממשרד הנגב והגליל בהקשר של ערים מעורבות זה בנושא של מרקם היחסים היהודי-ערבי בערים המעורבות.
מנסור עבאס:
את יודעת, אורית, כל הממשלות, לפחות בואו נדבר על ממשלות נתניהו, הזניחו את הערים המעורבות, כולם, לא רק את הערבים שם, את כולם, ולכן הם נמצאים במצב לא טוב.
מנסור עבאס:
אנחנו הרמנו את הכפפה, ואנחנו מקדמים תוכנית שם.
שלמה קרעי:
אבל בתוכנית שבאה לוועדת הכספים ראינו שיש רק תוכנית לערבים בלבד בערים המעורבות.
מנסור עבאס:
לא, אבל - - -
שלמה קרעי:
כן, היינו שם בוועדה.
אורית סטרוק:
אגיד לך בקצרה, כי זה לא נושא השיח כעת, אני מוכנה גם להרחיב אבל היושב-ראש ממהר לאיזושהי פגישה, אני לא רוצה לגזול מזמנו.
מנסור עבאס:
זה בהחלט מבורך.
אורית סטרוק:
אגיד לך בקצרה על קצה המזלג, אם רוצים באמת לדאוג לערים המעורבות צריכים לסגור את הפער - -
מנסור עבאס:
בדיוק.
אורית סטרוק:
- - בין רמלה לגבעתיים, בין לוד להרצליה, בין עכו לסביון, ולא את הפער בין היהודים והערבים בתוך רמלה, בתוך לוד, ובתוך עכו.
מנסור עבאס:
אבל גם חשוב בתוך היהודים והערבים.
אורית סטרוק:
לא, זאת לא הגישה הנכונה, ככה לא דואגים למעורבות.
מנסור עבאס:
את יודעת, אורית, מה שגיליתי - - -
אורית סטרוק:
אני מזמינה אותך לדיון שיהיה במליאה.
מנסור עבאס:
מה שגיליתי, אורית, שבדיונים שאנחנו מקיימים מדי פעם, אתן לך דוגמה אחת, למשל, בקשר למענקי האיזון.
אורית סטרוק:
זה על חשבון הזמן שלו, כן?
שלמה קרעי:
הוא לא הגביל אותך בזמן.
ניר אורבך:
באנו היום ברוגע.
ניר אורבך:
אני כן צריך לצאת, אבל חברת הכנסת סטרוק תגיד את מה שהיא רוצה.
אורית סטרוק:
בבקשה, אני מקשיבה.
מנסור עבאס:
גילינו שברגע שאנחנו מתקנים עיוותים בקריטריונים של מענק האיזון, שלכאורה בא להוסיף לרשויות הערביות, זה לכאורה על חשבון הרשויות היהודיות, וכמובן שהממשלה והאוצר אמרו: אנחנו לא נעשה על חשבון, אנחנו נוסיף תקציב חדש.
מנסור עבאס:
ואז גילינו שהקריטריונים שהם יותר צודקים מתקנים עיוותים גם בתוך החברה היהודית עצמה, בין הרשויות היהודיות עצמן, וגם בתוך החברה הערבית עצמה.
מנסור עבאס:
אז זה לא בשני צבעים של יהודים וערבים.
אורית סטרוק:
אני שמחה שאתה אומר את זה.
מנסור עבאס:
ברגע שאנחנו עושים חברה צודקת יותר, הוגנת יותר בין יהודים לערבים, זה משליך את עצמו על תוך החברה היהודית וגם על תוך החברה הערבית.
מנסור עבאס:
ולכן מה שאני אומר תמיד, הגישה הזאת של רע"מ והמדיניות שהיא מנסה לקדם היא גם לטובת הצדק וההוגנות בתוך החברה, ברכה לכולנו.
אורית סטרוק:
אז אנחנו עדיין בתוך הסוגריים שפתח חבר הכנסת עבאס.
אורית סטרוק:
אני רק רוצה להגיד שאני שמחה מאוד, חבר הכנסת עבאס, שאתה אומר את הדברים האלה, משום שאני מנסה להסביר כבר כמה חודשים בתקשורת שמה שעשיתם ברע"מ זה שאתם בשונה ממה שהיה בתקופת נתניהו, אתם לא הסכמתם לקבל רק כסף, אתם רציתם לשנות את התבחינים, את הקריטריונים.
אורית סטרוק:
על זה עמדתם, את זה דרשתם, ואת זה עשיתם בעזרת שלום שלמה, ולא כל כך מאמינים לי.
אורית סטרוק:
ועכשיו אתה אומר את זה בקולך, אז אני שמחה שאתה אומר את זה.
מנסור עבאס:
איך אפשר לשנות את חלוקת המשאבים בלי קריטריונים?
מנסור עבאס:
אבל הממשלה הזאת אמרה: אנחנו לא ניטיב עם קבוצה ונפגע בקבוצה אחרת.
אורית סטרוק:
רציתם לשנות את קוד ההפעלה.
מנסור עבאס:
את התיקונים אנחנו נעשה מכסף חדש.
מנסור עבאס:
לא לקחנו 150 מיליון שקל מהרשויות היהודיות לערביות, לא, הוספנו.
מנסור עבאס:
התיקונים בין הרשויות היהודיות עצמן עולה משהו כמו 140 מיליון שקל, אז לא ניקח מגבעתיים לתת למשל ללוד.
מנסור עבאס:
הממשלה תביא כסף חדש, וככה מי שמקבל ימשיך לקבל, למרות שהוא בעבר קיבל לכאורה על חשבונם של אחרים.
מנסור עבאס:
ומי שלא קיבל יקבל מהכסף התוספתי, מהצמיחה הכלכלית שיש היום.
מנסור עבאס:
ויש צמיחה מאוד מרשימה בכלכלה.
אורית סטרוק:
בכל אופן עכשיו זה ברור וזה שחור על גבי לבן שפעלתם לשנות את התבחינים.
אורית סטרוק:
זאת אומרת שפעלתם לשנות את קוד ההפעלה של מדינת ישראל, וזה מה שעשיתם.
ניר אורבך:
אני לא שמעתי שהוא אמר זה.
אורית סטרוק:
הוא אמר את זה בפירוש.
אורית סטרוק:
בסדר, אנחנו בתוך סוגריים.
שלמה קרעי:
הוא אמר עכשיו: לא יכולנו בלי זה, הוא אמר.
ניר אורבך:
לא, בסדר, בואו, חבר'ה.
ניר אורבך:
צמצום פערים אזרחיים בחברה זה אינטרס של כולנו, בואו.
ניר אורבך:
אני לא שמעתי דברים אחרים שנאמרו פה.
ניר אורבך:
אני לא יודע מה אתם שמעתם, אבל בסדר.
אורית סטרוק:
אני חושבת שמה שעושה רע"מ זה שהיא משנה את קוד ההפעלה של מדינת ישראל.
אורית סטרוק:
נשים את כל זה בסוגריים, כי בסוף אנחנו רוצים כעת לדבר על חומש.
אורית סטרוק:
אז אני רק רוצה להגיד עוד פרט אינפורמטיבי שאמר לי כעת היועץ הפרלמנטרי שלי.
אורית סטרוק:
שימו לב, אני הגשתי שאילתה על חומש.
אורית סטרוק:
מכיוון שהשאלה של חומש היא שאלה באמת בסדר גודל מדיני הבכיר ביותר, הגשתי אותה למשרד ראש הממשלה, וביקשתי לדעת מה בכוונת ראש הממשלה נפתלי בנט לעשות בחומש.
אורית סטרוק:
אתם יודעים מה הייתה התוצאה?
אורית סטרוק:
לא רק שלא קיבלו את זה כשאילתה דחופה והעבירו את זה לרגילה, קיבלנו סירוב ממשרד ראש הממשלה לענות על השאלה הזו.
שלמה קרעי:
יש דבר כזה?
אורית סטרוק:
קיבלנו סירוב.
שלמה קרעי:
מותר להם לסרב לענות?
אורית סטרוק:
אז אני אומרת לכם, היועץ הפרלמנטרי שלי הראה לי את זה עכשיו, אני גם אציג לכם את זה בהמשך.
אורית סטרוק:
ראש הממשלה לא מוכן לענות לשאילתה רגילה של אורית סטרוק בנושא חומש, מה תוכניותיו לגבי חומש.
אורית סטרוק:
שימו לב איזו רמה של סתימת פיות ושל ערפל קרב נוקטים בעניין.
ניר אורבך:
לא, סתימת פיות זה לא רלוונטי.
ניר אורבך:
אולי הוא סתם את הפה של עצמו, אבל זאת לא סתימת פיות.
אורית סטרוק:
הוא סתם את הפה של עצמו.
שלמה קרעי:
אבל מותר לו לא לענות לפי התקנון?
ניר אורבך:
אני לא יודע.
ניר אורבך:
בואו, אנחנו צריכים לבדוק את זה גם תקנונית וגם עובדתית.
אורית סטרוק:
מותר לו.
אורית סטרוק:
מסתבר שמותר לו.
אורית סטרוק:
אנחנו ביקשנו הנמקה בכתב.
אורית סטרוק:
אני דרשתי הנמקה בכתב לדבר הזה, ועדיין לא קיבלתי אותה.
אורית סטרוק:
זה כרגע במגעים בין לשכת יושב-ראש הכנסת לבין לשכת ראש הממשלה, פשוט לידיעתכם.
אורית סטרוק:
עכשיו ככה, אני רוצה להסביר למה טרחתי להגיע לפה בשמונה וחצי בבוקר, שזה אומר מבחינתי גם לצאת ברבע לשבע בבוקר.
אורית סטרוק:
וזה לא רק בגלל הידידות הגדולה והכרת הטוב שיש לי כלפי חברי חבר הכנסת שלמה קרעי, שאני באמת מרגישה בו שותף נאמן.
שלמה קרעי:
הדדי.
אורית סטרוק:
הינה השאילתה, רבותיי.
אורית סטרוק:
שאילתה שהוגשה, מועד אחרון לתשובה היה ב-23 בינואר.
אורית סטרוק:
בעקבות רצח יהודה דימנטמן, השם ייקום דמו, בסמוך לחומש, שאלתי את ראש הממשלה: 1.
אורית סטרוק:
האם בכוונת הממשלה לעקור סופית את הישיבה מחומש? 2.
אורית סטרוק:
אם כן, מדוע?
אורית סטרוק:
אם לא, לשם מה הוצאו צווים חדשים, נחסמו כל הדרכים ונהרסו כל המבנים?
אורית סטרוק:
4.
אורית סטרוק:
האם בכוונת הממשלה להסדיר את הישיבה בחומש?
אורית סטרוק:
אם לא, מדוע לא? והתשובה היא שלא אקבל תשובה, וראש הממשלה לא מוכן לענות לשאלה הזו.
אורית סטרוק:
פשוט שנבין איפה אנחנו חיים, בסדר?
אורית סטרוק:
זה בשבילך, מגן הדמוקרטיה, אז ככה נראית הדמוקרטיה.
שלמה קרעי:
הינה, אני חושב שהעמדה שלך צריכה להיות: נקיים דיון במליאה.
ניר אורבך:
עכשיו, חברת הכנסת סטרוק, רק ארבע דקות, בסדר?
אורית סטרוק:
לא, לא, ניר, זה לא יכול להיות.
ניר אורבך:
ארבע דקות.
אורית סטרוק:
לא.
ניר אורבך:
כמה את צריכה?
אורית סטרוק:
שש.
ניר אורבך:
שש דקות, קיבלת.
ניר אורבך:
אבל באמת, שש דקות.
אורית סטרוק:
תן לדבר בלי הפסקות זה יהיה פחות מחמש.
ניר אורבך:
יתחיל ברגע שנסיים את הדיון בינינו.
ניר אורבך:
שש דקות זה אומר עד תשע וחמישה לפי השעון הזה.
אורית סטרוק:
אתה סופר, יש לך שעון.
אורית סטרוק:
אני מסבירה קודם כול למה הזמן דוחק.
אורית סטרוק:
הזמן דוחק משום שהוגשה עמדת מדינה בבג"ץ חומש, ובעמדת המדינה נקבעו שני דברים.
מנסור עבאס:
תודה לכם.
אורית סטרוק:
נקבעו שני דברים: אחד, נקבע שהמפתחות להחלטה מתי תפונה הישיבה בחומש נמסרו באופן מלא לבני גנץ.
אורית סטרוק:
אתם ימינה מסרתם לבני גנץ את המפתחות למקום היקר הזה.
אורית סטרוק:
ועוד נקבע שיהיה עדכון נוסף בתום 60 יום.
אורית סטרוק:
אני ספרתי.
אורית סטרוק:
ה-60 יום נגמרים, אתם יודעים מתי?
אורית סטרוק:
בפורים.
אורית סטרוק:
בפורים, בפורים "אשר ישלטו אשר היהודים המה בשונאיהם".
שלמה קרעי:
סימן טוב.
אורית סטרוק:
בפורים בני גנץ ייתן תשובה נוספת.
אורית סטרוק:
ועד פורים, אנחנו עוד מעט יוצאים לפגרה, הכנסת לא תהיה פה, איך נדון בזה?
אורית סטרוק:
איך נדע מה קורה?
אורית סטרוק:
איך נשמע תשובות?
אורית סטרוק:
איך?
אורית סטרוק:
אנחנו כחברי כנסת, וכשאני אומרת עכשיו אנחנו אני מתכוונת כל שלושתנו, גם אתה, ניר, לא רוצה שהישיבה בחומש תפונה, וגם שלמה לא רוצה, וגם אני לא רוצה.
אורית סטרוק:
מה נעשה עד פורים?
אורית סטרוק:
מה נעשה?
אורית סטרוק:
ואני רוצה להגיד, כי אני שומעת הרבה פעמים כשאני מגישה ערעורים על חומש, זה כבר לא ערעור ראשון, לא שני, ולדעתי גם לא שלישי, אני שומעת שתמיד פינו ופינו ופינו.
אורית סטרוק:
אז אני רוצה להגיד שחיפשתי ומצאתי בספר הזה, שהוא ספר בהוצאה של צבא הגנה לישראל, מה כתוב על הישיבה בחומש.
אורית סטרוק:
חומש, אתה רואה?
אורית סטרוק:
כתוב ככה: היישוב היחידי שאושרה אליו כניסה חוקית לתקופה מסוימת היה חומש – אחרי ההתנתקות – היישוב הפך למוקד עלייה לרגל, ועד היום.
אורית סטרוק:
גם כשכבר ידוע שהכניסה לשטח היישוב אסורה מבצעים עליות לרגל לשם, ואף יושבים לומדי תורה בהריסות הישיבה באופן קבוע.
אורית סטרוק:
לא אני אמרתי, צה"ל אמר.
אורית סטרוק:
ספר של צה"ל.
אורית סטרוק:
זאת אומרת שיכול להיות שהולכים לעשות פה שינוי דרמטי בפורים כשכולנו נהיה בפגרה.
שלמה קרעי:
שיכורים.
אורית סטרוק:
אולי חלקכם תהיו שיכורים, אני נזהרת מזה.
אורית סטרוק:
ואנחנו צריכים לדון בזה עכשיו.
שלמה קרעי:
למה נזהרת?
שלמה קרעי:
זאת מצוות היום.
אורית סטרוק:
עכשיו גם הודלפה הקומבינה של ימינה, שבמסגרתה הציעו ליוסי דגן שהוא יסכים ששיטת חומש תעבור לאביתר.
ניר אורבך:
לא, לא, לא, חברת הכנסת סטרוק, תחזרי בך.
ניר אורבך:
באמת, מה זה הקומבינה של ימינה?
אורית סטרוק:
זה מה שהולך בתקשורת.
ניר אורבך:
לא, אנחנו לא, זה לא קומבינה של ימינה.
אורית סטרוק:
זאב קם שידר את זה.
ניר אורבך:
זאת לא קומבינה של ימינה, וימינה לא יודעת מזה.
אורית סטרוק:
אתה מתנגד לזה, ניר?
אורית סטרוק:
אני שמחה מאוד לשמוע.
ניר אורבך:
מה השאלה?
ניר אורבך:
כל פעם מחדש.
אורית סטרוק:
רק בשביל זה היה שווה לי לבוא לפה בשמונה וחצי בבוקר.
ניר אורבך:
אבל כל פעם מחדש את כאילו מופתעת ושואלת אותי את השאלות האלה.
אורית סטרוק:
אני שמחה לשמוע, ניר.
ניר אורבך:
ואני מבקש שתחזרי בך מהמילים "קומבינה של ימינה", באמת.
אורית סטרוק:
אני אומרת שלרגל זה שניר אומר לי שהוא מתנגד לזה - - -
ניר אורבך:
לא לרגל זה.
ניר אורבך:
אני באמת מאמין לך, ואני יודע שאת אשת אמת, עכשיו אני לא יודע מאיפה הבאת את הקומבינה של ימינה.
ניר אורבך:
באמת, אני לא יודע אם את יודעת.
שלמה קרעי:
פרסום של זאב קם.
אורית סטרוק:
אני אגיד לך, זה מה שזאב קם - - -
ניר אורבך:
בסדר, אני מאוד מעריך את זאב קם, באמת אני מעריך - - -
אורית סטרוק:
אבל שנייה, אתה יודע מה, אני מעריכה את זאב קם.
ניר אורבך:
גם אני מאוד מעריך אותו.
אורית סטרוק:
אני מעריכה אותך, אין לי הכרעה בעניין הזה, אז אני משאירה את זה בסימן שאלה.
ניר אורבך:
אז לפחות את זה אני - - -
אורית סטרוק:
דרך אגב, גם איילת שקד אמרה לי שהיא לא מכירה כזאת קומבינה, אבל זאב קם התעקש שזה בא ממחוזות ימינה.
אורית סטרוק:
תשים לב, אולי יש דברים בימינה שקורים שאתה לא מכיר אותם.
ניר אורבך:
גם כן יכול להיות, בסדר.
אורית סטרוק:
כמו הדבר הזה למשל.
אורית סטרוק:
גם ראש הממשלה נראה לי מימינה, נכון.
אורית סטרוק:
עכשיו, תראה, אני מזכירה את מסגרת הדיון, מסגרת הדיון היא שאנחנו לא רוצים להוריד אף נושא מסדר-היום, אנחנו שואלים אם להוסיף נושא.
ניר אורבך:
להוסיף, הבנתי.
אורית סטרוק:
זמן המליאה בשבועות האחרונים הצטמצם פלאים, ביום שני הלכנו הביתה מוקדם, ביום שני שעבר הלכנו הביתה מוקדם, ביום רביעי הלכנו הביתה מוקדם.
אורית סטרוק:
אנחנו רוצים ללכת הביתה מוקדם הרבה פעמים.
ניר אורבך:
ראיתי שזה נתן אפשרות לחבר הכנסת גלנט גם לרוץ בחוף הים.
אורית סטרוק:
זמן המליאה הצטמצם פלאים, אז אני מציעה, מכיוון שאנחנו רק שלושתנו פה, ולשלושתנו אכפת מחומש – אני מאמינה, ניר, שאכפת לך מחומש לא פחות מאשר לנו – בוא נצביע כולנו פה אחד בעד לאפשר לשלמה - - -
ניר אורבך:
חבר הכנסת קרעי מנהל הצבעה מקבילה רק, את יודעת.
שלמה קרעי:
פה אחד היא אומרת, מה זה משנה את מי אתה סופר?
אורית סטרוק:
אנחנו נצביע פה אחד.
אורית סטרוק:
פה אחד לאפשר לשלמה – יש לך עוד מציעים?
אורית סטרוק:
לא, זה רק אתה.
אורית סטרוק:
לאפשר לשלמה קרעי, שהוא רהוט, לדבר.
ניר אורבך:
הוא בהחלט רהוט.
אורית סטרוק:
יחליטו נפתלי בנט ובני גנץ מי משניהם בא לענות לו, ולפחות נדע שאנחנו את חובתנו המינימלית כאוהבי חומש מילאנו, כמוקירי פועלם של תלמידי הישיבה בחומש, שממש מוסרים נפש על המקום החשוב הזה, שהוא חשוב לנו.
אורית סטרוק:
בסוף מחומש רואים – את מה רואים, ניר?
אורית סטרוק:
את הבית שלך רואים מחומש, לא את הבית שלי.
ניר אורבך:
את לא צריכה לשכנע אותי.
אורית סטרוק:
את הבית שלך.
אורית סטרוק:
אז אני אומרת באמת, בואו נעשה סוויץ' בעלילה, בואו נאפשר לנושא הזה לעלות למליאה.
אורית סטרוק:
לא זכרתי את זה, ברוך השם שיש לי פה את רפאל שהאיר את עיניי.
שלמה קרעי:
כל הכבוד.
ניר אורבך:
רפאל, אין ספק שהוא עושה עבודתו נאמנה לא רק בהצגת מסמכים.
אורית סטרוק:
באמת כל הכבוד, רפאל.
אורית סטרוק:
רפאל עושה עבודה נהדרת, נהדרת.
אורית סטרוק:
אני לא נותנת לכם לגנוב לי אותו, אבל תדעו ותראו שהוא שם לב לדבר הזה.
אורית סטרוק:
בואו נעשה עכשיו סוויץ' בעלילה, נעלה את הנושא.
אורית סטרוק:
אני אומרת את זה ברצינות, ניר, נעלה את הנושא לסדר-היום.
ניר אורבך:
אני מתייחס לזה בשיא הרצינות.
אורית סטרוק:
נאום קצר של שלמה, נאום של מישהו שמייצג את הממשלה.
ניר אורבך:
קצר של שלמה זה אוקסימורון, אבל בסדר.
אורית סטרוק:
ולפחות נדע שעשינו על זה "וי".
ניר אורבך:
חברת הכנסת סטרוק, ברשותכם, אסכם כעת את הדיון.
ניר אורבך:
אני מסכים עם כל מילה שאמרת, אין מחלוקת.
ניר אורבך:
אין מחלוקת, באמת.
ניר אורבך:
עכשיו נקודתית לבקשה.
ניר אורבך:
אגיד ככה, היום אני אצביע נגד.
ניר אורבך:
האם הממשלה החליטה על נסיגה מחומש?
ניר אורבך:
התשובה היא לא.
ניר אורבך:
חד-משמעית זה לא זה.
ניר אורבך:
עכשיו, אני מבין ואני מזדהה עם הרצון להעלות את הסוגיה ולהשאיר אותה על סדר-היום.
ניר אורבך:
בואו נגיד את זה ככה, ערכית עניינית אני מאוד קרוב לעמדתכם.
ניר אורבך:
אני חושב שסגן יושב-ראש הכנסת שהיה פה הציע הצעה, ואני חושב שכדאי לעשות אותה.
אורית סטרוק:
מה?
אורית סטרוק:
להגיש שאילתה?
שלמה קרעי:
אבל עשינו אותה.
ניר אורבך:
לא, לא שאילתה.
אורית סטרוק:
תן את זה לנפתלי.
אורית סטרוק:
תן לנפתלי, אולי הוא יסכים לענות לי.
ניר אורבך:
אני לא מעביר מסמכים מהכנסת לממשלה, נו, מה לעשות, זה עדיין לא.
ניר אורבך:
הוא אמר, ואני רוצה לאמץ את ההמלצה שלו.
ניר אורבך:
זאת אומרת, זה מה שאני מציע, שלקראת שבוע הבא תוגש הצעה עם מספר משתתפים רחב יותר.
ניר אורבך:
אני אומר אנחנו כוועדת כנסת, אם הנשיאות לא תקבל גם את הבקשה הזאת אנחנו נהיה בעמדה אחרת לגבי הדבר הזה.
ניר אורבך:
אז, חברת הכנסת סטרוק, בואי - - -
אורית סטרוק:
תקשיב, אני אגיד לך, רגע - - -
ניר אורבך:
בואי, פעם אחת תקבלי.
אורית סטרוק:
אני מקבלת, ניר.
שלמה קרעי:
אני מקבל.
אורית סטרוק:
אני מקבלת את העצה שלך.
ניר אורבך:
אני רק רוצה להגיד לך משהו גם לא לפרוטוקול אחרי זה, בסדר?
ניר אורבך:
אתמול הייתי בעשהאל.
ניר אורבך:
לא בעשהאל, סליחה.
אורית סטרוק:
באביגיל הייתי.
ניר אורבך:
הייתי באביגיל.
ניר אורבך:
למה אני אומר בעשהאל?
ניר אורבך:
כי הייתי בסוסיא, והגיעו אליי חבר'ה מעשהאל בשביל לדבר איתי.
ניר אורבך:
הייתה להם בקשה שהופנתה אליי, ואני חושב שהם התכוונו לשנינו.
ניר אורבך:
אני אחרי זה בצד אגיד לך מהי, בסדר?
אורית סטרוק:
מאה אחוז.
אורית סטרוק:
אבל אני עכשיו רוצה להגיד לך דבר כזה, שים לב, אני רוצה שנדייק את ההצעה שמונחת פה על השולחן.
ניר אורבך:
אני מעדיף שלא.
אורית סטרוק:
רגע, לא, לא.
ניר אורבך:
אבל, חברת הכנסת סטרוק, תאמיני לי שאני רוצה לעזור לך.
אורית סטרוק:
אני רוצה להוסיף את התוספת שלי.
ניר אורבך:
אני רוצה לעזור לך.
שלמה קרעי:
אורית, תרשי לי לומר מילה.
שלמה קרעי:
אני רוצה לומר מילה.
שלמה קרעי:
מה שניר אמר, מספיקה לי ההוגנות שלו כיושב-ראש ועדת הכנסת כדי לקבל את ההצעה גם בלי לדייק אותה.
ניר אורבך:
לטובת העניין.
אורית סטרוק:
שלמה אמר, זאת הצעה של שלמה, אני זורמת עם שלמה.
אורית סטרוק:
אם זה לא יקרה יש לי עוד אופציה כידוע לך, והיא תמומש.
ניר אורבך:
בסדר, אני סומך עלייך שיש לך מספיק אופציות.
ניר אורבך:
אני סומך עלייך, באמת.
שלמה קרעי:
אז אין צורך להצביע.
ניר אורבך:
אז תודה רבה על הדיון הזה.
שלמה קרעי:
תודה, ניר.
נועה בירן-דדון:
אם כך, אתה מושך את הערעור?
שלמה קרעי:
כן.
ניר אורבך:
להתראות.
ניר אורבך:
יום טוב.
ניר אורבך:
אני פותח את ישיבת ועדת הכנסת.
ניר אורבך:
היום יום שני, כ"ז באדר א' התשפ"ב, 28 בפברואר 2022).
ניר אורבך:
נתחיל מהסעיף האחרון לסדר-היום, סעיף ג: איוש חברים בוועדות משותפות.
ניר אורבך:
איוש חברים בוועדה המשותפת של ועדת הכנסת וועדת הכספים לתקציב הכנסת: מטעם ועדת הכספים – במקום הפנוי לסיעת ש"ס יכהן חבר הכנסת ינון אזולאי, ובמקום הפנוי לסיעת יהדות התורה יכהן חבר הכנסת משה גפני.
ניר אורבך:
אושר פה אחד.
ניר אורבך:
איוש חברים בוועדה המשותפת של ועדת הכספים וועדת החוץ והביטחון לתקציב הביטחון - במקומות הפנויים לסיעות האופוזיציה יכהנו: מטעם ועדת הכספים חברי הכנסת: אופיר כץ מסיעת הליכוד, ינון אזולאי מסיעת ש"ס, משה גפני מסיעת יהדות התורה, ומטעם ועדת החוץ והביטחון יכהן חבר הכנסת מאיר פרוש מסיעת יהדות התורה.
ארבל אסטרחן:
לא היו חברים של האופוזיציה בוועדות האם.
ארבל אסטרחן:
עד לפני כמה זמן, האופוזיציה לא נתנה שמות.
ארבל אסטרחן:
<< הצח >>1.
ארבל אסטרחן:
הצעת חוק המכר (דירות) (תיקון - הצמדת מחיר הדירה למדד), התשפ"ב-2022, (פ/3132/24), של ח"כ אלכס קושניר וקבוצת חברי הכנסת << הצח >> << הצח >>2.
ארבל אסטרחן:
הצעת חוק המכר (דירות) (תיקון - הצמדת מחיר הדירה למדד), התשפ"ב-2022, (פ/24/ 3064), של ח"כ בצלאל סמוטריץ' וקבוצת חברי הכנסת << הצח >>
ארבל אסטרחן:
<< הצח >>4.
ארבל אסטרחן:
הצעת חוק מגבלות על חזרתו של עבריין מין לסביבת נפגע העבירה (תיקון - הגבלת אזור מגורים לעבריין מין שנשלח למעון), התשפ"ב-2021, (פ/24/ 2601) של ח"כ עידית סילמן << הצח >>
ניר אורבך:
נעבור לסעיפים ב(5) ו-ב(6): קביעת ועדות לדיון בהצעות החוק הבאות: הצעת חוק המכר (דירות) (תיקון - הצמדת מחיר הדירה למדד), התשפ"ב-2022 (פ/3132/24), של ח"כ אלכס קושניר וקבוצת חברי הכנסת.
ניר אורבך:
אני אקריא גם את סעיף (6) כי הן מוצמדות ונעשה הצבעה יחד: הצעת חוק המכר (דירות) (תיקון - הצמדת מחיר הדירה למדד), התשפ"ב-2022 (פ/3064/24), של ח"כ בצלאל סמוטריץ' וקבוצת חברי הכנסת.
ניר אורבך:
המלצת הלשכה המשפטית היתה לוועדת הכלכלה.
ניר אורבך:
נשמעו הצעות במליאה להעביר את הצעת החוק לוועדת הכספים.
ניר אורבך:
יש הסכמה בין ועדת הכספים לוועדת הכלכלה שזה יעבור לוועדת הכספים.
ניר אורבך:
לכן, אני עובר ישירות להצבעה.
ניר אורבך:
אני יוצא להפסקה לחמש דקות.
ניר אורבך:
נחזור בשעה 12:16 דקות.
ניר אורבך:
אני מחדש את ישיבת הוועדה.
ניר אורבך:
אנחנו עכשיו בסעיף ב(1), (2) ו-(3).
ניר אורבך:
נתחיל בסעיף (1): הצעת חוק לתיקון פקודת סדר הדין הפלילי (מעצר וחיפוש) (עילות חיפוש בלא צו בית משפט) (הוראת שעה), התשפ"ב-2021 (מ/1456).
ניר אורבך:
המלצת הלשכה המשפטית היא ועדת החוקה, חוק ומשפט.
ניר אורבך:
נשמעו הצעות במליאה להעביר את הצעת החוק לוועדת המדע והטכנולוגיה, הוועדה לביטחון הפנים והוועדה לביקורת המדינה.
ניר אורבך:
הסיכום הוא שזה עולה לוועדת החוקה, חוק ומשפט, בדיון משותף עם הוועדה לביטחון הפנים.
ניר אורבך:
אני מדגיש, דיון משותף.
ארבל אסטרחן:
אבל ההחלטה היא חוקה.
ניר אורבך:
ההחלטה היא חוקה.
ניר אורבך:
אנחנו עוברים כעת להצעת חוק מגבלות על חזרתו של עבריין מין לסביבת נפגע העבירה (תיקון - הגבלת אזור מגורים לעבריין מין שנשלח למעון), התשפ"ב-2021, (פ/24/ 2601) של ח"כ עידית סילמן, וגם הצעת חוק מגבלות על חזרתו של עבריין מין לסביבת נפגע העבירה (תיקון - הרחבת סמכות בית המשפט בנושא קטינים), התשפ"ב-2021, (פ/24 /2464), של ח"כ מירב בן ארי.
ניר אורבך:
המלצת הלשכה המשפטית לוועדת החוקה, חוק ומשפט.
ניר אורבך:
נשמעו הצעות במליאה להעביר את הצעת החוק לוועדת העבודה והרווחה, הוועדה לקידום מעמד האישה ולשוויון מגדרי ו/או הוועדה המיוחדת לזכויות הילד.
ניר אורבך:
אני מבין שיש הסכמה להעביר את זה לוועדה לביטחון הפנים.
מירב בן ארי:
לוועדה לביטחון הפנים, לאור העובדה שיחידת "צור" של שב"ס מפקחת על חזרתו של עבריין מין לסביבה לאחר שהוא משתחרר ממעצר או חלופת מעצר.
ארבל אסטרחן:
ההצעות זהות למרות שהשם שלהן שונה.
ניר אורבך:
ההצעות זהות.
ניר אורבך:
לכן, נצביע בהצבעה אחת על שתי ההצעות.
ניר אורבך:
תודה רבה לחברת הכנסת בן ארי.
ניר אורבך:
כתמיד, זה באמת תענוג לעבוד איתך.
ניר אורבך:
כל יתר הנושאים: סעיף 4 של אייכלר, סעיף 7 של מרגי ואזולאי, וסעיף א של פינדרוס, ירדו מסדר-היום.
ניר אורבך:
על סדר-היום: המלצת ועדת הכנסת בדבר מינוי סגן זמני נוסף ליושב-ראש הכנסת.
ניר אורבך:
המלצת ועדת הכנסת לבחירת סגן זמני ליושב-ראש הכנסת.
ניר אורבך:
בהתאם לסעיף 2 לתקנון הכנסת מוצע לבחור בחבר הכנסת יעקב אשר כסגן זמני נוסף ליושב-ראש הכנסת.
ניר אורבך:
כהונתו תסתיים עם מינויים של סגנים קבועים ליושב-ראש הכנסת.
ניר אורבך:
אני בהחלט מקדם בברכה את הצעד החשוב הזה.
ארבל אסטרחן:
אני רק רוצה להזכיר שלפי החוק יכולים להיות עד 9 סגנים אלא אם ועדת הכנסת ברוב מיוחד מחליטה להגדיל את המספר.
ארבל אסטרחן:
בהתאם למספר הזה של 9 מקסימום, היחס צריך להיות 5:4 לטובת הקואליציה.
ארבל אסטרחן:
היום יש רק 3 חברים של האופוזיציה כי לא נותנו שמות, שזה חברי הכנסת ביטן, מרגי וטיבי.
ארבל אסטרחן:
מהקואליציה, כזכור, אתם קבעתם את ההסדר הזה שיהיו 6 אנשים אבל יתחלקו על 5 מקומות.
ארבל אסטרחן:
בעצם הבא בתור שאמור להתחלף זה חבר הכנסת גינזבורג שאמור להתפטר.
ארבל אסטרחן:
זה לא אוטומטית ההפסקה שלו כי הוא כיהן עוד קודם אבל בסוף פברואר יתפטר ואז ייכנס חבר הכנסת סובה במקומו.
ארבל אסטרחן:
לכן בעצם יש מקום לאופוזיציה שימתין להודעה שלהם.
ארבל אסטרחן:
לכן כעת אתם יכולים להמליץ על חבר כנסת מהאופוזיציה והמליאה צריכה להצביע על זה.
ניר אורבך:
חבר הכנסת גפני, ברוך הבא.
ניר אורבך:
הצגתי כבר את הנושא על סדר-היום.
משה גפני:
תודה רבה, אני מודה לך ששמת את זה מייד על סדר-היום.
משה גפני:
המינוי הוא לשנה.
משה גפני:
.
ארבל אסטרחן:
אולי צריך להגיד גם למה זאת נשיאות זמנית.
ארבל אסטרחן:
זה לא באמת מונח הנשיאות הזמנית אבל מאחר ולא הגיעו להסכמות מלאות על ההרכב אז כל הזמן אמרנו, שהדבר הזה הוא נשיאות זמנית.
ארבל אסטרחן:
בדרך-כלל מה שנעשה בתחילת כנסת עד בעצם שיגיע להסכמות מלאות בין הקואליציה והאופוזיציה ויקבעו נשיאות קבועה.
ארבל אסטרחן:
כל הסגנים בעצם הם זמניים ואמורים לסיים את כהונתם ברגע שתיבחר נשיאות קבועה.
משה גפני:
אם עד עוד שנה לא יגיעו להסכמה יחליף אותו מישהו מאגודת ישראל.
ארבל אסטרחן:
בדיוק, זה לפי המוקדם.
ארבל אסטרחן:
אז יש לנו תאריך - - -
משה גפני:
שנה מאותו רגע שהוא מתמנה במליאה.
ניר אורבך:
בסדר, נכניס את זה להחלטה.
משה גפני:
מאותו רגע שהוא מתמנה במליאה.
ארבל אסטרחן:
שנה מאישור המליאה או נשיאות קבועה, לפי המוקדם.
משה גפני:
או נשיאות קבועה, ברור.
ניר אורבך:
אז נכניס את זה להחלטה ונצביע על ההחלטה המתוקנת.
ניר אורבך:
חבר הכנסת טופורובסקי, אתה רוצה להעיר משהו?
בועז טופורובסקי:
אני רק רוצה לקוות שזאת התחלה או המשך של תהליך של האופוזיציה שהיא מפסיקה את החרם שלה על הכנסת וממשיכה להיות שחקן חשוב ומשמעותי בכנסת הזאת בלי חרמות ובלי תנאים.
משה גפני:
שני דברים.
משה גפני:
א', אנחנו מייצגים את יהדות התורה ואנחנו בוועדות.
משה גפני:
שנית, היות והלכתי מהכא להתם ומהתם להכא.
משה גפני:
אתם גם צריכים להתגמש.
משה גפני:
לא רק האופוזיציה.
ניר אורבך:
אנחנו מקבלים.
ניר אורבך:
חבר הכנסת גפני, בכל מקרה אנחנו מברכים על המהלך הזה.
ניר אורבך:
זה מהלך חשוב.
משה גפני:
אני מודה לך על זה ששמת את זה מייד וחסכת לי בעיות בתוך יהדות התורה.
ניר אורבך:
אני תמיד אשמח.
ניר אורבך:
נעבור כעת להצבעה.
ניר אורבך:
מי בעד המלצת ועדת הכנסת ירים את ידו.
ניר אורבך:
הצעת ועדת הכנסת התקבלה.
ניר אורבך:
התקבלה פה אחד.
ניר אורבך:
בוקר טוב לכולם, היום יום שני, ד' באדר ב' התשפ"ב, ה-07 במרץ 2022.
ניר אורבך:
אני מתכבד לפתוח את ישיבת הוועדה.
ניר אורבך:
הסעיף הראשון שעל סדר היום: "פעילות ועדות הכנסת בפגרת הפסח, התשפ"ב–2022".
ניר אורבך:
בבקשה, גבירתי.
- דדון:
אולי אתה תציג את זה?
ניר אורבך:
אני אציג את זה, אין בעיה.
ניר אורבך:
בוקר טוב לחבר הכנסת פינדרוס.
יצחק פינדרוס:
בוקר טוב, אדוני היושב-ראש.
ניר אורבך:
נקריא את ההחלטות ואחר כך נשמע הערות, אם תהיינה.
- דדון:
נציין לפרוטוקול שהייתה פנייה לכל ראשי הוועדות בנושא.
ניר אורבך:
כן, זה נייר מסכם לאחר שפנינו לראשי הוועדות לגבי הנושא של דיונים במהלך הפגרה.
ניר אורבך:
"בהתאם לסעיף 112(א) לתקנון הכנסת, קיבלה ועדת הכנסת את ההחלטה הבאה לעניין פעילות ועדות הכנסת בתקופת פגרת הפסח התשפ"ב-2022 (י"א באדר ב' התשפ"ב – 14.3.2022 עד ו' באייר התשפ"ב – 7.5.2022):
יצחק פינדרוס:
כיוון שהכנסת בירושלים יש לכתוב גם: "ט"ו באדר".
ניר אורבך:
בהחלט, אבל זה יוצא ביום שישי אם אני לא טועה, נכון?
יצחק פינדרוס:
נכון, אבל היו פה דיונים גם בימי שישי.
ניר אורבך:
כן, בהחלט, אבל אנחנו נדאג שלא יתקיימו דיונים בפורים דמוקפים.
ניר אורבך:
אני מוסיף חריג נוסף: יושבת-ראש הוועדה לביטחון פנים מבקשת לקיים בסך הכול שש ישיבות במהלך הפגרה ואני מבקש לאשר גם את זה.
ארבל אסטרחן:
במקום ארבע ישיבות.
ניר אורבך:
במקום ארבע ישיבות.
ניר אורבך:
חבר הכנסת פינדרוס, אתה רוצה להעיר משהו?
יצחק פינדרוס:
אני חושב שצריך להוסיף, בעקבות הממשלה החדשה, שגם הצעות אי-אמון אפשר יהיה פעמיים לפחות וגם הצעה להקדמת בחירות.
ניר אורבך:
אני חושב שנתנו פה סל לא סגור - - - רק כדוגמאות, אז אני מניח שגם את זה אפשר יהיה לסדר.
יצחק פינדרוס:
אבל זה ברור שגם בפגרה בנט יוכל להמשיך לתווך בין אביר קארה לשירלי פינטו.
ארבל אסטרחן:
צריך לשים לב שיש כאן את המספר 4, מספר מקובל שנקבע גם בעבר לישיבות פגרה.
ארבל אסטרחן:
יש אפשרויות לחריגות במובן זה שאם יש יום שיש בו ישיבת מליאה אפשר לעשות ישיבת ועדה ואז הוא לא יבוא במניין.
ארבל אסטרחן:
כמובן, ליושב-ראש הכנסת יש סמכות נוספת להתיר במקרים מיוחדים.
ניר אורבך:
כתבנו את זה פה.
ארבל אסטרחן:
נכון, זו הוראה מפורשת על פי סעיף 112 לתקנון הכנסת.
- דדון:
אם יש למזכירות הכנסת להעיר או משהו.
ארבל אסטרחן:
הייתה בקשה של חוץ וביטחון שבמקרים של מתיחות ביטחונית וכולי, זה נכנס גם תחת סמכות יושב-ראש הכנסת.
ניר אורבך:
נתתם סל של דוגמאות, לא סגור.
קריאה:
- - - שלנו, כמו שהיה בתקופתנו - - -
ארבל אסטרחן:
כן, כן, זה מבוסס על מה שהיה בכנסות קודמות.
יצחק פינדרוס:
אם - - - אישר את זה אז זה בסדר?
ארבל אסטרחן:
יושב-ראש הוועדה, זה אומר ארבע ולא יותר אלא אם יושב-ראש הכנסת מתיר או ביום כנסת.
ניר אורבך:
יש הערות לנציגת מזכירות הכנסת?
אלינור ימין:
לא.
ניר אורבך:
אפשר להצביע.
ניר אורבך:
מי בעד ההצעה כמו שהיא ירים את ידו.
ניר אורבך:
פה-אחד, תודה רבה.